b'\n_START_ARTICLE_\nSherri Stoner\n_START_PARAGRAPH_\nSherri Stoner (my\xc3\xb6s Sheri Stoner sek\xc3\xa4 Sherri Lynn Stoner, s. 16. hein\xc3\xa4kuuta 1965, Santa Monica, Kalifornia, Yhdysvallat) on yhdysvaltalainen televisio- ja \xc3\xa4\xc3\xa4nin\xc3\xa4yttelij\xc3\xa4, k\xc3\xa4sikirjoittaja sek\xc3\xa4 tuottaja, joka on ty\xc3\xb6skennellyt p\xc3\xa4\xc3\xa4asiassa animaatioelokuvien ja -sarjojen parissa._NEWLINE_Stoner esiintyi 1980-luvulla useissa eri televisiosarjoissa p\xc3\xa4\xc3\xa4asiassa sivurooleissa, mukaan lukien Pieni talo preerialla, Murhasta tuli totta sek\xc3\xa4 Knots Landing. 1990-luvulla Stoner toimi p\xc3\xa4\xc3\xa4asiassa k\xc3\xa4sikirjoittajana sek\xc3\xa4 tuottajana mm. Tiny Toonsin sek\xc3\xa4 Animaanisten parissa. Yhdess\xc3\xa4 Deanna Oliverin kanssa Stoner k\xc3\xa4sikirjoitti vuonna 1995 julkaistun animaatioelokuvan Casper sek\xc3\xa4 oli mukana k\xc3\xa4sikirjoittamassa elokuvaan perustuvaa animaatiosarjaa Casper the Friendly Ghost. Stoner k\xc3\xa4sikirjoitti yhdess\xc3\xa4 kolmen muun kirjoittajan kanssa 1999 julkaistun tieteiselokuvan My Favourite Martian._NEWLINE_Stoner oli my\xc3\xb6s Arielin vartalomallina Disney-animaatioelokuvassa Pieni merenneito sek\xc3\xa4 Bellen vartalomallina animaatioelokuvassa Kaunotar ja hirvi\xc3\xb6.'